**ROMÂNIA**

**JUDEŢUL CLUJ**

**CONSILIUL JUDEŢEAN**

**H O T Ă R Â R E**

**privind aprobarea participării Județului Cluj, în calitate de membru fondator,**

**la constituirea Asociaţiei „Clusterul de educaţie C-EDU”**

 Consiliul Judeţean Cluj întrunit în şedinţă ordinară;

Având în vedere Referatul de aprobare nr. 26660/2020 la Proiectul de hotărâre înregistrat cu nr. 15 din 17.08.2020 privind aprobarea participării Județului Cluj, în calitate de membru fondator, la constituirea Asociaţiei „Clusterul de educaţie C-EDU”, propus de vicepreşedintele Consiliului Judeţean Cluj, domnul Vakar Istvan Valentin, însoţit de Raportul compartimentului de resort din cadrul aparatului de specialitate al Consiliului Judeţean Cluj cu nr. 26660/2020 şi de Avizul cu nr. 26660 din 21.08.2020 adoptat de Comisia de specialitate nr. 6;

Ținând cont de:

Luând în considerare prevederile:

* Dovada disponibilităţii denumirii cu numărul 180794 din 06.03.2020 eliberată de către Ministerul Justiţiei – Serviciul Comunicare şi Relaţii Publice;
* Decizia Rectorului Academiei Naţionale de Muzică „Gheorghe Dima” din Cluj-Napoca nr. 242/07.07.2020 de intrare a Academiei Nalionale de Muzică Gheorghe Dima din Cluj-Napoca (ANMGD) în Asociația CLUSTER DE EDUCAȚIE C-EDU;
* Hotărârea Senatului Universităţii de Ştinţe Agricole şi Medicină Veterinară Cluj-Napoca nr. 23/09.07.2020 privind aprobarea aderării USAMV CN la Clusterul de educaţie C-EDU;
* Hotărârea Senatului Universităţii de Medicină şi Farmacie „Iuliu Haţieganu” nr. 8/25.06.2020, privind aderarea UMF „Iuliu Haţieganu”, ca membru fondator la Clusterul de Educaţie C-EDU din Cluj-Napoca;
* Hotărârea Senatului Universitar al Universităţii Tehnice din Cluj-Napoca nr. 1216/02.07.2020;
* Hotărârea Consiliului de Administraţie al Inspectoratului Școlar Județean Cluj nr. 187/04.06.2020;
* Decizia Consiliului de Administraţiei al Fundaţiei Transylvania College nr. 305/22.06.2020;

Luând în considerare prevederile:

* art. 173 alin. (1) lit. e) și alin. (7) a) și c), ale art. 87 alin. (7) și ale art. 175 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 1 și ale art. 6 alin. (1) din Ordonanţa de urgenţă a Guvernului nr. 26/2000 cu privire la asociaţii şi fundaţii, cu modificările și completările ulterioare;
* art. 35 alin. (6) din Legea privind finanțele publice locale, nr. 273/2006, cu modificările și completările ulterioare;
* art. 3-6 și ale art. 45 din Ordinul Ministerului Justiției nr. 954/B/C din 26 aprilie 2000 pentru aprobarea Regulamentului privind organizarea Registrului asociaţiilor şi fundaţiilor, Registrului federaţiilor şi Registrului naţional al persoanelor juridice fără scop patrimonial, cu modificările și completările ulterioare;

 Fiind îndeplinite prevederile cuprinse la art. 182 alin. (2 ) si (4) coroborate cu art. 136 și art. 139 din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;

 În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;

**hotărăşte:**

**Art. 1. (1)** Se aprobă participarea Județului Cluj, în calitate de membru fondator, la constituirea Asociaţiei „Clusterul de educaţie C-EDU”.

**(2)** Se aprobă actul constitutiv şi statutul Asociaţiei „Clusterul de educaţie C-EDU” cuprinse în **Anexa** care face parte integrantă din prezenta hotărâre.

**Art. 2.** Se mandatează președintele Consiliului Județean Cluj să semneze actul constitutiv şi statutul Asociaţiei „Clusterul de educaţie C-EDU”, precum și orice alte documente necesare dobândirii personalității juridice a asociației.

**Art. 3.**  Se aprobă alocarea sumei de 1.000 lei reprezentând contribuţia la constituirea patrimoniului iniţial al Asociaţiei „Clusterul de educaţie C-EDU”.

**Art. 4.** Se aprobă plata, în primul trimestru al anului 2021, a sumei de 2.000 lei reprezentând cotizația pentru anul 2021 pentru funcționarea asociației precizate la art. 1.

**Art. 5.** Se mandatează vicepreședintele Consiliului Județean Cluj, domnul Vákár István Valentin, să reprezinte Județul Cluj în Adunarea generală a asociației precizate la art. 1 și în Consiliul director al acesteia.

**Art. 6.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Juridică.

**Art. 7.** Prezenta hotărâre se comunică prin intermediul secretarului general al judeţului, în termenul prevăzut de lege, Direcţiei Juridice, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet "www.cjcluj.ro".

 **Contrasemnează:**

 **PREŞEDINTE**  **SECRETAR GENERAL AL JUDEŢULUI,**

 **Alin Tişe Simona Gaci**

**Nr. 160 din 31 august 2020**

*Prezenta hotărâre a fost adoptată cu 27 de voturi “pentru”, fiind astfel respectate prevederile legale privind majoritatea de voturi necesară.*